### Beslutninger

Tilbagesendes Magistratsafdelingen for Teknik og Miljø med bemærkning, at byrådet i sit møde den 6. marts 2024 har vedtaget Magistratens foranstående indstilling af 20. februar 2024, med den ændring, at sagen skal tilbage til byrådet efter endt høring.

Enhedslisten de Rød-Grønnes byrådsgruppe kunne ikke tiltræde indstillingens At 2.

Arne Berg kunne ikke tiltræde indstillingen.

Danmarksdemokraternes byrådsgruppe kunne ikke tiltræde indstilling og fremsendte følgende mindretalsudtalelse: 'Danmarksdemokraterne kan ikke bakke op om forskrift om udskiftning eller nedlæggelse af ældre brændeovne og pejseindsatser, da foreskriften vil medføre en udgift på mellem 30-69 millioner kroner til de aarhusianske villaejere. Danmarksdemokraterne ønsker i stedet at opfordre Folketinget til at genindføre den tidligere skrotningsordning for ældre brændeovne og foreslår herudover, at kommunen øger informationsindsatsen vedrørende korrekt afbrænding i brændeovne.'

###

Høring af forskrift om ældre brændeovne og pejseindsatser samt bemyndigelse til endelig vedtagelse af samme.

### Resume

Miljøstyrelsen har udarbejdet ”Bekendtgørelse om kommunale forskrifter om udskiftning eller nedlæggelse af ældre brændeovne og pejseindsatse i områder med kollektiv varmeforsyning” (bilag 1), som udmønter aftalen ”Nadia Johansen i grønne byer og en hovedstad i udvikling”.

Bekendtgørelsen muliggør en kommunal indsats mod partikelforurening fra brændeovne gennem en forskrift, som medfører, at brændeovne og pejseindsatser, der er ældre end 1. juni 2008, skal udskiftes eller nedlægges i områder med kollektiv varmeforsyning.

Det estimeres, at ca. 6.000 brændeovne vil blive omfattet af forskriften i [adresse]. De berørte ejere har som udgangspunkt mindst 12 måneder til at efterkomme forskriften, efter den er offentliggjort. Forskriften fastsætter også, at der efter ansøgning kan meddeles dispensation i op til 12 måneder yderligere i særlige tilfælde. Forskriften vil være gældende fra 2025.

### Beslutningspunkter

Det indstilles:

At 1) forskrift om udskiftning eller nedlæggelse af ældre brændeovne og pejseindsatser (bilag 2) sendes i fire ugers offentlig høring.

At 2) Teknik og Miljø bemyndiges til efter høringsperioden at vedtage forskriften, såfremt der ikke er tale om væsentlige indkomne bemærkninger.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 20-02-2024

Kristian Mathiesen: 6

Fremsendes til [adresse] med bemærkning, at Magistraten i mødet den 20. februar 2024 anbefaler, at byrådet tiltræder Magistratsafdelingen for Teknik og Miljøs indstilling af 29. januar 2024.